Halonen vuonna 2019
**Timo Antero Halonen** (s. 19. maaliskuuta 1960 Kemijärvi) on suomalainen virkamies, joka on toiminut Mikkelin kaupunginjohtajana vuodesta 2015.

Ura
---

Halonen valmistui valtiotieteen kandidaatiksi Helsingin yliopistosta 1986. Työuransa hän aloitti Kalajoen viransijaisena kunnansihteerina 1985–1986, jatkoi Huittisten apulaiskaupunginsihteerinä 1986–1988, Kajaanin kaupungin kansliapäällikkönä 1988–1995, minkä jälkeen hän siirtyi Kiuruveden kaupunginjohtajaksi.

Kuusamon kaupunginvaltuuston valitessa kaupunginjohtajan kesäkuussa 2003 Halonen voitti istuvan kaupunginjohtajan Kyösti Tornbergin luvuin 18–24. Vuonna 2009 Halonen haki Kajaanin kaupunginjohtajaksi. Jari Tolonen voitti hänet äänin 28–23. Vuonna 2009 Halonen haki myös Kouvolan kaupunginjohtajaksi. Hän jatkoi Kuusamon kaupunginjohtajana vuoteen 2015.

Mikkelin kaupunginvaltuuston valitessa kaupunginjohtajan keväällä 2015 Halonen voitti Olli Naukkarisen äänin 33–26. Hän aloitti Mikkelin kaupunginjohtajana alkusyksyllä 2015. Vuonna 2016 hän väitteli tohtoriksi kaupunkiseutujen mainetyöstä. Halonen irtisanoutui Mikkelin kaupunginjohtajan tehtävästä huhtikuussa 2022, mutta hoitaa tehtävää siihen asti, kunnes uusi kaupunginjohtaja on löytynyt, ja jatkaa vielä vuoden 2023 ajan erityistehtävissä.

Halonen oli Kuopion yliopiston neuvottelukunnan jäsen vuosina 1996–2003, Suomen kuntaliiton valtuuston jäsen vuosina 1997–2001, Hiidenhirvi oy:n hallituksen puheenjohtaja vuosina 2001–2006, Iisalmen sahat oy:n hallituksen jäsen vuosina 2001–2003, Suomen kuntajohtajat ry:n hallituksen jäsen vuosina 2003–2004, Rukan kokouskeskuksen hallituksen jäsen vuosina 2004–2010, Koillis-Suomen kehittämisyhtiö Naturpoliksen hallituksen puheenjohtaja vuosina 2005–2013 ja 5-tie ry:n hallituksen jäsen vuosina 2006–2013.

Halonen on naimisissa, ja hänellä on neljä tytärtä, jotka ovat syntyneet vuosina 1998, 1999, 2001 ja 2003. Sotilasarvoltaan Halonen on majuri.

Urheilu-ura
-----------

Halonen on myös aktiiviuransa päättänyt suomalainen estejuoksija. Hänen seuranaan oli koko hänen uransa ajan Nivalan Urheilijat ja hänen valmentajanaan toimi Kari Tenhunen. Kalevan kisoista Halonen saavutti pronssia 3 000 metrin estejuoksussa vuonna 1987. Virallisiin kilpailuihin hän ei ole osallistunut vuoden 1995 jälkeen.

Lähteet
-------

1. 1 2  Terhi Pirilä-Porvali, Antti Seppälä, Mikkelin kaupunginjohtaja Timo Halonen irtisanoutuu, Yle.fi, uutiset 12.4.2022, viitattu 12.4.2022
2. ↑  Kaupunginjohtajan cv *kuusamo.fi*.  Arkistoitu 18.5.2015. Viitattu 25.1.2015.
3. ↑  Rantala, Risto & Pajala, Lasse (toim.): *Kuka kukin on: Henkilötietoja nykypolven suomalaisista 2009*, s. 192. Helsinki: Otava, 2008. ISBN 978-951-1-21965-1.
4. 1 2  Knaappila, Tiina: Mikkelin kaupunginjohtajaksi Timo Halonen – kertaa valinta tästä! *Länsi-Savo*.  28.4.2015.  Arkistoitu 18.5.2015. Viitattu 13.5.2015.
5. 1 2 3  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 151–152. Helsinki: Otava, 2014. ISBN 978-951-1-28228-0.
6. ↑
7. ↑  .
8. ↑  Tolonen valittiin Kajaanin johtoon
9. ↑
10. ↑   (Arkistoitu – Internet Archive)
11. ↑  Väitös: Maine muuttaa elinvoiman vetovoimaksi *Uni of Lapland*. Viitattu 12.4.2022.
12. ↑  *Kuka kukin on 2011*, s. 167
13. ↑  Timo Halonen Tilastopaja (vaatii kirjautumisen, maksullinen palvelu).